כריס מרקר

כריסטיאן איפוליט פרנסואה ז'ורז' בוש-וילנב (בצרפתית: Christian Hippolyte François Georges Bouche-Villeneuve; ‏29 ביולי 1921 – 29 ביולי 2012), הידוע בשם העט כריס מרקר (בצרפתית: Chris Marker) היה סופר, צלם, במאי, אמן מולטימדיה ויוצר תיעודי צרפתי. נודע בעיקר בזכות סרטיו: מכתב מסיביר (1957), המזח (1962), חיוך בלי חתול (1977), ללא שמש (1983), וסרטו התיעודי AK על הבמאי היפני אקירה קורוסאווה (1985). נולד בצרפת ב-29 ביולי 1921. במלחמת העולם השנייה הצטרף למאקי (maquis), קבוצות לוחמי גרילה של תנועת ההתנגדות הצרפתית במלחמה. לאחר המלחמה החל לכתוב ולביים סרטים, בשלהי שנות ה-40. החל את דרכו כמשורר, סופר ומבקר בכתב העת הצרפתי "אספרי". הוא נסע במדינות סוציאליסטיות רבות ותיעד את מה שראה בסרטים וספרים. כמה מסרטיו הראשונים נעשו במשותף עם אלן רנה (ביניהם "גם פסלים מתים", 1950–1953; "לילה וערפל", 1955). על הפקת סרטיו המוקדמים של מרקר, ועוד שנים לאחר מכן, היה אמון אנטול דאומן (Anatole Dauman), אשר הפיק עבורו את "יום ראשון בבייג'ינג" ו"מכתב מסיביר". רק בשנת 1962 הפך מרקר ידוע בעולם, עבור סרטו הקצר "המזח" (La jetée). הסרט מספר על ניסוי בנסיעה בזמן שנערך לאחר מלחמה גרעינית. באמצעות סדרה של תצלומים שצולמו ופותחו בפוטומונטז' של קצב משתנה, עם קריינות מוגבלת ואפקטים קוליים, יצר מרקר מבע קולנועי חסר תקדים. סרט זה היווה מקור השראה לבמאים רבים, בהם הבמאי מאמורו אושיי (Mamoru Oshii) בסרט הפעולה "המשקפיים האדומים" (1987, The Red Spectacles), וכן השראה לסרטו המוערך של טרי גיליאם, "12 קופים" (1995), בו כריס מרקר בעצמו היה שותף לכתיבת התסריט. בשנת 1982 השלים מרקר את סרטו "Sans Soleil", אשר מתח את גבולות ז'אנר הסרטים התיעודיים. הסרט הוא מעין מונטאז', ערבוב חלקים של סרט תיעודי עם הערות בדיוניות ופילוסופיות, אשר יצר אווירה של חלום ומדע בדיוני. הנושאים המרכזיים בעלילה הם יפן, אפריקה וזיכרון הנסיעה. בסרט ישנה מחווה לסרט "ורטיגו" של אלפרד היצ'קוק, בסיקוונס באמצע הסרט המתרחש בסן פרנסיסקו. בשנת 2007 יצאה מהדורה משותפת לסרטים "Jetée La" ו"Sans Soleil", אשר כללה חיבור קצר מאת מרקר בשם "עבודה בתקציב שרוך נעל". בחיבור הודה מרקר כי כל הצילומים בסרט "Sans Soleil" צולמו עם מצלמת פילם, ואת הקלטות השמע הקליט על קלטות סליל פרימיטיביות. מרקר גם ציין כי רק סצנה אחת קצרה ב"המזח" היא של תמונה נעה, זאת מכיוון שמרקר יכול היה לשאול את המצלמה רק לצהריים אחד במהלך צילומי הסרט. לאורך הקריירה שלו, כריס מרקר כמעט ולא התראיין, וצולם לעיתים נדירות אף יותר. כשביקשו ממרקר תמונה של עצמו הוא נהג להציע תצלום של חתול, שהייתה החיה האהובה עליו. אולימפיה 52 (1952) Olympia 52 גם פסלים מתים (עם רנה אלן) (1953) Les Statues meurentdo aussi יום ראשון בבייג'ינג (1956) Dimanche à Pekin מכתב מסיביר (1957) Lettre de Sibérie האסטרונאוטים (עם וולריאן בורובצ'יק) (1959) Les Astronautes תיאור של מאבק (1960) Description d'un combat כן קובה (1961) Cuba Sí! המזח (1962) La jetée מאי היפה (Le joli mai (1963, 2006 re-cut תעלומת קויומיקו (1965) Le Mystère Koumiko אם היו לי ארבעה גמלים (1966) Si j'avais quatre dromadaires רחוק מווייטנאם (1967) Loin du Vietnam רהודיאסטה (1967) Rhodiacéta השישית בצד של הפנטגון (עם רייכנבאך) (1968) La Sixième face du pentagone סינטראק (1968) Cinétracts נתראה בקרוב, אני מקווה (עם מארט מריו) (1968) À bientôt, j'espère אתה מדבר על ברזיל: עינויים (On vous parle du Brésil: Tortures (1969 יום הצילומים (1969) Jour de tournage המאבק המעמדי (1969) Classe de lutte אתה מדבר על פריז: מספרו, למילים יש משמעות (1970) On vous parle de Paris: Maspero, les mots ontunsens אתה מדבר על ברזיל: קרלוס מריגהלה (1970) On vous parle du Brésil: Carlos Marighela קרב העשר מיליון (1971) La Bataille des dix millions פועל רכבת (1971) Le Train en marche אתה מדבר על פראג: משפטו השני של ארתור לונדון (1971) On vous parle de Prague: le deuxième procès d'Artur London יחי הלווייתן (1972) Vive la baleine שגרירות (1973) L'Ambassade אתה מדבר על צ'ילה: אמר כי איינדה (עם ליטטין) (1973) On vous parle du Chili: ce que disait Allende מאז שאמרת שזה אפשרי (1974) Puisqu'on vous dit que c'est possible את הבדידות של הזמר ברקע (1974) La Solitude du chanteur de fond הספירלה (1975) La Spirale החלק התחתון של האוויר הוא אדום (Le Fond de l'air est rouge (1977, 1993 re-cut, 2008 2nd re-cut חיוך בלי חתול (1977) A Grin Without a Cat כאשר במאה החל לקרום עור וגידים (1978) Quand le siècle a pris forms ג'אנקיופה (1981) Junkiopa ללא שמש (1983) Sans Soleil 2084 (1984) מכריס עד כריסטו (1985) From Chris to Christo מתא (1985) Matta א.ק. (1985) A.K. רסיסים (1986) Eclats זיכרון עבור סימון (1986) Mémoires pour Simone ימי טוקיו (1988) Tokyo Days ספקטרום (1988) Spectre מורשתו של ינשוף (1989) L'héritage de la chouette משלים (הייקו שלוש וידאו קצר) (1990)(Bestiaire (three short video haiku משל 1. חתול שמאזין למוזיקה - Bestiaire 1. Chat écoutant la musique משל 2. ינשוף האם ינשוף האם ינשוף - Bestiaire 2. An owl is An owl is an owl משל 3. חלק מגן חיות - Bestiaire 3. Zoo Piece להתחמק עם זה (1990) Getting away with it ברלין (1990) Berlin מעקף צ'אושסקו (1991) Détour Ceausescu תורת הקבוצות (1991) Théorie des ensembles חלון פינתי (1992) Coin fenètre ירח כחול (1992) Azulmoon קבר אלכסנדר אקא הבולשביקית אחרונה (1992) Le Tombeau d'Alexandre aka The Last Bolshevik 20 שעות במחנות (1993) Le 20 heurs dans les camps טנגו סלון (1993) SLON Tango השוורים באוקינווה (1994) Bullfight in Okinawa ליקוי חמה (1994) Eclipse הייקו (1994) Haiku הייקו 1. קצת חגורה - Haiku 1. Petite Ceinture הייקו 2. חייקה - Haiku 2. Chaika הייקו 3. ינשוף נכנס עינייך - Haiku 3. Owl Gets in Your Eyes קסדה כחולה (1995) Casque bleu סרט אילם (1995) Silent Movie רמה חמש (1997) Level Five ראש עיר בקוסובו (2000) Un maire au Kosovo יום אחד בחייו של אנדריי ארסנביץ (2000) One Day in the Life of Andrei Arsenevich הדוור תמיד טבעות סוס (2001) Le facteur sonne toujours cheval אפריל מנוחה (2001) Avril inquiet את הזיכרון של עתיד (עם באלון) (2003) Le souvenir d'un avenir יושב חתולים - סרט תיעודי על מר חתול אומן רחוב (2004) Chats Perchés - a documentary about M. Chat street art ליילה התקפות (2006) Leila Attacks מדיה וקבצים בנושא כריס מרקר בוויקישיתוף כריס מרקר, במסד הנתונים הקולנועיים IMDb (באנגלית) כריס מרקר, באתר AllMovie (באנגלית) כריס מרקר, במסד הנתונים הקולנועיים KinoPoisk (ברוסית) כריס מרקר, באתר MusicBrainz (באנגלית) כריס מרקר, באתר Discogs (באנגלית) כריס מרקר, באתר ארכיון הסרטים הישראלי בסינמטק ירושלים אורי קליין, כריס מרקר בישר את הולדתו של קולנוע חדש, באתר הארץ, 31 ביולי 2012 איתמר זהר, מת הקולנוען הצרפתי כריס מרקר, באתר הארץ, 30 ביולי 2012 קתרין לאפטון, מאמר על כריס מרקר: "כריס מרקר - זכרונות מהעתיד" (בעברית) מבוא למיני-פוקוס כריס מרקר בסינמטק תל אביב, באתר פיתום הוצאה לאור כריס מרקר (1921-2012), דף שער בספרייה הלאומית